**SZÜLŐ/TÖRVÉNYES KÉPVISELŐ HOZZÁJÁRULÓ NYILATKOZATA**

Alulírott (szülő, törvényes képviselő neve) …………………………………………, mint (gyermek neve) ………………………………………… (szül. hely, idő: …………………………, anyja neve: …………………………, lakcíme: …………………………………………) törvényes képviselője jelen nyilatkozatommal kifejezetten hozzájárulok, hogy az általam képviselt kiskorú a Nemzeti Agrárgazdasági Kamara (nyilvántartási száma: 01-03-0000031; székhely: 1115 Budapest, Bartók Béla út 105-113.; továbbiakban: NAK) által   
2021. **július 19-23.**…… napján szervezett „Szakmakóstoló hét” megnevezésű pályaorientációs programon részt vegyen.

Hozzájárulok ahhoz, hogy a megadott személyes adatokat (név; születési hely; születési idő; anyja neve; lakcím; az, hogy érintett melyik általános iskolában folytat tanulmányokat) a NAK adatkezelőként kezelje, nyilvántartsa.

Tudomásul veszem, hogy a személyes adatok kezelésének jogalapja a fentiekben meghatározott cél érdekében   
a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679 rendelete (általános adatvédelmi rendelet) 6. cikk (1) bekezdés a) pontja és a 8. cikk (1) bekezdése szerinti hozzájárulás.

Hozzájárulok, hogy ezzel összefüggésben a NAK rendelkezésére bocsátott személyes adatok a NAK adatbázisába kerüljenek abból a célból, hogy a NAK azokat működési körében nyilvántartsa, kezelje és felhasználja, továbbá, hogy azokat felmérés, adatgyűjtés, statisztikai feldolgozás céljára kezelje. Hozzájárulok ahhoz, hogy a fenti célból általam megadott személyes adatokat, a NAK, valamint a NAK-nál a fenti feladat ellátásával foglalkozó személyek, a hozzájárulás visszavonásáig, megismerjék, tárolják és kezeljék.

Jelen hozzájárulásom kiterjed arra is, hogy a személyes adatokat a NAK a „Szakmakóstoló hét” megnevezésű pályaorientációs program szervezéséhez igénybe vett támogatás felhasználását ellenőrző szervezet, az Innovációs és Technológiai Minisztérium (1011 Budapest Fő utca 44-50.), Nemzeti Szakképzési és Felnőttképzési Hivatal (1089 Budapest, Kálvária tér 7.), valamint a központi kormányzati ellenőrzési szerv, illetve külön jogszabályban feljogosított szerv a támogatás felhasználásának ellenőrzéshez szükséges mértékben megismerhesse.

Hozzájárulok továbbá, hogy a NAK a pályaorientációs program helyszínén az általam képviselt kiskorúról kép- és hangfelvételt, illetve filmet készítsen vagy készíttessen, és azokat a nyilvánossághoz közvetítse/közvetíttesse.

Hozzájárulásom kiterjed arra, hogy amennyiben az általam képviselt tanuló érdeklődést mutat a NAK által bemutatott agrárszakmák iránt, és ennek megfelelően választ olyan középfokú oktatási intézményt, mely jelen pályaorientációs programban közreműködik, úgy erre vonatkozóan az oktatási intézménytől a NAK visszacsatolást kapjon.

Tudomásul vettem, hogy jogomban áll kérelmezni az Adatkezelőtől a megadott személyes adatokhoz való hozzáférést, a személyes adatok helyesbítését, törlését, kezelésének korlátozását, jogom van az adathordozhatósághoz, hozzájárulásom visszavonásához, tiltakozni adataim kezelése ellen. Jogom van panasszal fordulni a Nemzeti Adatvédelmi és Információszabadság Hatósághoz, illetve bírósághoz. Tudomásul veszem, hogy jogaimmal kapcsolatban bővebb információt a NAK weblapján közzétett NAK-SZ-14 számú adatvédelmi és adatkezelési szabályzatban, valamint a NAK pályaorientációs tevékenységre vonatkozó adatvédelmi tájékoztatóban találok, amelyet jelen hozzájáruló nyilatkozat aláírását megelőzően megismertem.

Kijelentem, hogy a fenti személyes adatokat önkéntesen adtam meg, azok a valóságnak mindenben megfelelnek. Jelen nyilatkozat visszavonásig érvényes[[1]](#footnote-1).

Kelt: ……………………………., 2021. ………………… ……

|  |  |
| --- | --- |
| Nyilatkozattevő aláírása (kiskorú esetében a törvényes képviselő aláírása): | |
| Nyilatkozattevő neve (kiskorú esetében  a törvényes képviselő neve): | A képviselt neve (kiskorú esetében): |
| Nyilatkozattevő lakcíme (kiskorú esetében  a törvényes képviselő lakcíme): | A képviselt lakcíme (kiskorú esetén): |

1. Az érintett, az egyértelmű azonosítását lehetővé tévő bejelentésével bármikor korlátozás nélkül és ingyenesen visszavonhatja a jelen nyilatkozattal megadott hozzájárulását. A hozzájárulás visszavonása a korábbi adatkezelés jogszerűségét nem érinti. A hozzájárulás visszavonható a [szakkepzes2@nak.hu](mailto:szakkepzes2@nak.hu) e-mail címére, vagy postai úton a NAK Szakképzési és Szaktanácsadási Igazgatóság (1115 Budapest, Bartók Béla út 105-113.) címére, az érintett és a bejelentő beazonosítására alkalmas levéllel. [↑](#footnote-ref-1)